SCB Financial Markets คาดกรอบเงินบาทวันนี้ 33.70-34 บ./ดอลลาร์
SCB Financial Markets คาดเงินบาทวันนี้ (14 ก.พ.66) เคลื่อนไหวในกรอบ 33.70-34.00 บาท/ดอลลาร์
SCB Financial Markets คาดเงินบาทวันนี้ (14 ก.พ.66) เคลื่อนไหวในกรอบ 33.70-34.00 บาท/ดอลลาร์
14 ก.พ. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (14 ก.พ.66) เคลื่อนไหวในกรอบ 33.70-34.00 บาท/ดอลลาร์ โดยตลาดหุ้นสหรัฐฯ ปิดบวก ผลตอบแทนพันธบัตรสหรัฐฯ ปรับตัวย่อลง ค่าเงินดอลลาร์อ่อนค่าลงหลังจากแข็งค่าเมื่อวานนี้เมื่อเทียบกับเงินสกุลหลัก
ขณะที่เมื่อวานนี้ค่าเงินเอเชียปรับตัวอ่อนค่าลงเมื่อเทียบกับค่าเงินดอลลาร์สหรัฐ นักลงทุนจับตาสหรัฐฯเปิดเผยดัชนีราคาผู้บริโภค (CPI) ในวันนี้ เพื่อดูทิศทางดอกเบี้ยธนาคารกลางสหรัฐ (เฟด)
ด้านนักวิเคราะห์คาดว่าดัชนี CPI ทั่วไป ซึ่งรวมหมวดอาหารและพลังงานจะปรับตัวขึ้น 6.2% ในเดือนมกราคม (ธันวาคม 6.5%) และคาดว่าดัชนี CPI พื้นฐานซึ่งไม่นับรวมหมวดอาหารและพลังงานจะปรับตัวเพิ่มขึ้น 5.4% ในเดือนมกราคม (ธันวาคม 5.7%)